CELEX: 32011D0848
Language: mt
Date: 2011-12-16 00:00:00
Title: Deċiżjoni ta’ Implimentazzjoni tal-Kunsill 2011/848/PESK tas- 16 ta’ Diċembru 2011 li timplimenta d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo

17.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 335/83
            
         DEĊIŻJONI TA’ IMPLIMENTAZZJONI TAL-KUNSILL 2011/848/PESK
   tas-16 ta’ Diċembru 2011
   li timplimenta d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2011/788/PESK tal-20 ta’ Diċembru 2010 dwar miżuri restrittivi kontra r-Repubblika Demokratika tal-Kongo (1), u b’mod partikolari l-Artikolu 6 tagħha,
   Billi:
   
               (1)
            
            
               Fl-20 ta’ Diċembru 2010, il-Kunsill adotta d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo.
            
         
               (2)
            
            
               Fit-12 ta’ Ottubru u t-28 ta’ Novembru 2011, il-Kumitat tal-Kunsill tas-Sigurtà stabbilit skont ir-Riżoluzzjoni 1533 (2004) tal-Kunsill tas-Sigurtà tan-Nazzjonijiet Uniti dwar ir-Repubblika Demokratika tal-Kongo aġġorna l-lista tal-individwi u l-entitajiet soġġetti għal miżuri restrittivi.
            
         
               (3)
            
            
               L-Anness tad-Deċiżjoni 2010/788/PESK għandu jiġi emendat kif meħtieġ,
            
         ADOTTA DIN ID-DEĊIŻJONI:
   Artikolu 1
   Il-persuni elenkati fl-Anness ta’ din id-Deċiżjoni għandhom jiżdiedu mal-lista li tinsab fl-Anness tad-Deċiżjoni 2011/788/PESK.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, is-16 ta’ Diċembru 2011.
      
         
            Għall-Kunsill
         
         
            Il-President
         
         T. NALEWAJK
      
   
   
      (1)  ĠU L 336, 21.12.2010, p. 30.
   
      ANNESS
      
         Persuni msemmijin fl-Artikolu 1
      
      
                  Isem
               
               
                  Psewdonimu
               
               
                  Data tat-twelid/post tat-twelid
               
               
                  Informazzjoni identifikattiva
               
               
                  Raġunijiet
               
               
                  Data tal-inklużjoni
               
            
                  Jamil MUKULU
               
               
                  Professur Musharaf
                  Steven Alirabaki
                  David Kyagulanyi
                  Musezi Talengelanimiro
                  Mzee Tutu
                  Abdullah Junjuaka
                  Alilabaki Kyagulanyi
               
               
                  1965
                  Data alternattiva tat-twelid: 1 ta’ Jannar 1964
                  
                              Il-Villaġġ ta’ Ntoke,
                           
                        
                              Sotto Kontea ta’ Ntenjeru,
                           
                        
                              Distrett ta’ Kayunga,
                           
                        
                              Uganda.
                           
                        
               
                  Ugandaniż
                  Kap tal-Allied Democratic Forces (ADF)
                  Kmandant tal-Allied Democratic Forces (ADF).
               
               
                  Skont rappurtar minn sorsi miftuħa u rappurtar uffiċjali, inklużi r-rapporti tal-Grupp ta’ Esperti tal-Kumitat tas-Sanzjonijiet RDK tal-KSNU, is-Sur Jamil Mukulu huwa l-mexxej militari tal-Allied Democratic Forces (ADF), grupp armat barrani li jopera fir-RDK li jimpedixxi d-diżarm u r-ripatrijazzjoni volontarja jew is-sistemazzjoni mill-ġdid ta’ kombattenti tal-ADF, kif deskritt fil-paragrafu 4(b) tar-Riżoluzzjoni 1857 (2008).
               
               
                  12.10.2011
               
            
                  Hussein Muhammad
                  Nicolas Luumu
                  Talengelanimiro
               
               
                   
               
               
                   
               
               
                  Il-Grupp ta’ Esperti tal-Kumitat tas-Sanzjonijiet RDK tal-KSNU irrapporta li Jamil Mukulu pprovda tmexxija u appoġġ materjali lill-ADF, grupp armat li jopera fit-territorju tar-RDK.
                  Skont bosta sorsi, inklużi r-rapporti tal-Grupp ta’ Esperti tal-Kumitat tas-Sanzjonijiet RDK tal-KSNU, Jamil Mukulu kompla wkoll ikollu influwenza fuq il-linji ta’ politika, ipprovda finanzjament u żamm kmand dirett u kontroll fuq l-attivitajiet tal-forzi tal-ADF fuq il-post, inkluża s-superviżjoni ta’ rabtiet ma’ netwerks terroristiċi internazzjonali.
               
            
                  Ntabo Ntaberi SHEKA
               
               
                   
               
               
                  fl-4 ta’ April 1976.
                  It-Territorju ta’ Walikale,
                  Repubblika Demokratika tal-Kongo
               
               
                  Kongoliż
                  Kap Kmandant, Nduma Defence of Congo, grupp Mayi Mayi Sheka
               
               
                  Ntabo Ntaberi Sheka, Kap Kmandant tal-fergħa politika tal-Mayi Mayi Sheka, huwa l-mexxej politiku tal-grupp armat Kongoliż li jimpedixxi d-diżarm, id-demobilizzazzjoni, jew ir-reintegrazzjoni tal-kombattenti. Il-Mayi Mayi Sheka huwa grupp ta’ milizzja bbażat fil-Kongo, li jopera minn bażijiet fit-territorju ta’ Walikale fil-lvant tal-RDK.
                  Il-grupp Mayi Mayi Sheka għamel attakki fuq minjieri fil-lvant tal-RDK, inklużi t-teħid tal-kontroll tal-minjieri ta’ Bisiye u l-estorsjoni fuq persuni tal-lokal.
                  Ntabo Ntaberi Sheka wettaq ukoll vjolazzjonijiet serji tal-liġi internazzjonali li kellhom it-tfal bħala l-mira tagħhom. Ntabo Ntaberi Sheka ppjana u ordni serji ta’ attakki fit-territorju ta’ Walikale mit-30 ta’ Lulju sat-2 ta’ Awwissu 2010, biex jikkastiga l-popolazzjonijiet lokali akkużati li kkollaboraw mal-forzi tal-Gvern Kongoliż. Matul l-attakki, tfal ġew stuprati u maħtufin, soġġetti għal xogħol furzat u soġġetti għal trattament krudili, inuman jew degradanti. Il-grupp ta’ milizzja Mayi Mayi Sheka wkoll jirrekluta bil-forza lis-subien u jżomm tfal fl-iskjeramenti tagħhom mill-azzjonijiet ta’ reklutaġġ.
               
               
                  28.11.2011